

VLADA REPUBLIKE HRVATSKE

Zagreb, 8. srpnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju Organizacijskog odbora za središnje obilježavanje Dana pobjede i domovinske zahvalnosti i Dana hrvatskih branitelja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

**VLADA REPUBLIKE HRVATSKE**

Na temelju članka 24. stavaka 1. i 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**O D L U K U**

**o osnivanju Organizacijskog odbora za središnje obilježavanje**

**Dana pobjede i domovinske zahvalnosti i Dana hrvatskih branitelja**

**I.**

Ovom Odlukom osniva se Organizacijski odbor za središnje obilježavanje Dana pobjede i domovinske zahvalnosti i Dana hrvatskih branitelja koje će se u organizaciji Vlade Republike Hrvatske održati 4. i 5. kolovoza 2021. u Kninu (u daljnjem tekstu: Organizacijski odbor).

Za koordinatora Organizacijskog odbora određuje se Zdravko Jakop, državni tajnik u Ministarstvu obrane.

U sastavu Organizacijskog odbora su:

* predstavnik/ca Hrvatskoga sabora
* predstavnik/ca Ureda predsjednika Republike Hrvatske
* predstavnik/ca Ureda predsjednika Vlade Republike Hrvatske
* predstavnik/ca Glavnog stožera Oružanih snaga Republike Hrvatske
* predstavnik/ca Ministarstva hrvatskih branitelja
* predstavnik/ca Ministarstva unutarnjih poslova
* predstavnik/ca Ravnateljstva policije
* gradonačelnik Grada Knina
* predstavnik/ca Hrvatske radiotelevizije.

Zadaća Organizacijskog odbora je izrada programa te pripreme i organizacije središnjega obilježavanja Dana pobjede i domovinske zahvalnosti i Dana hrvatskih branitelja koje će se održati 4. i 5. kolovoza 2021. u Kninu.

**II.**

 Organizacijski odbor prilikom izrade programa te tijekom priprema i organiziranja središnje svečanosti u Kninu mora voditi računa o pridržavanju epidemioloških mjera sprječavanja zaraze koronavirusom.

**III.**

Organizacijski odbor može, po potrebi, u rad uključiti i predstavnike drugih tijela državne uprave, predstavnike pravnih osoba čiji je osnivač Republika Hrvatska te druge osobe.

**IV.**

Financijska sredstva za provedbu ove Oduke osigurana su u državnom proračunu Republike Hrvatske na razdjelima Ministarstva obrane, Ministarstva unutarnjih poslova i Ministarstva hrvatskih branitelja.

**V.**

Administrativno-tehničke poslove za rad Organizacijskog odbora obavljat će Ministarstvo obrane.

**VI.**

Ova Odluka stupa na snagu danom donošenja.

**P R E D S J E D N I K**

**mr. sc. Andrej Plenković**

KLASA:

URBROJ:

Zagreb,

**O B R A Z L O Ž E NJ E**

Ovom Odlukom osniva se Organizacijski odbor za središnje obilježavanje Dana pobjede i domovinske zahvalnosti i Dana hrvatskih branitelja. Nositelj organizacije obilježavanja ovoga blagdana je Vlada Republike Hrvatske.

Zadaća Organizacijskog odbora za središnje obilježavanje Dana pobjede i domovinske zahvalnosti i Dana hrvatskih branitelja je izrada programa te pripreme i organizacije središnjeg obilježavanja Dana pobjede i domovinske zahvalnosti i Dana hrvatskih branitelja koje će se održati 4. i 5. kolovoza 2021. u Kninu.

Ovom Odlukom određuje se koordinator i sastav Organizacijskog odbora s time da Organizacijski odbor može, po potrebi, u rad uključiti i predstavnike drugih tijela državne uprave, predstavnike pravnih osoba čije je osnivač Republika Hrvatska te druge osobe.

Financijska sredstva za provedbu ove Oduke osigurana su u državnom proračunu Republike Hrvatske na razdjelima Ministarstva obrane, Ministarstva unutarnjih poslova i Ministarstva hrvatskih branitelja.

Administrativno-tehničke poslove za rad Organizacijskog odbora obavljat će Ministarstvo obrane.